Last Minute Getaway Weekend Hotel Deals Sweeneys Montserrat
LastMinute SellOff Holiday Weekend Vacation Getaway Holiday Hotel at Tropical Mansion Suites Honderde kom luister na plan met Centurion-grondeis | Netwerk24
Deur Sarel van der Walt 19 Februarie 2019 21:35
Sowat 1 000 mense het Dinsdagaand by Leriba Lodge in Centurion AfriForum se vergadering oor die reuse-grondeis in die suide van Centurion bygewoon. Foto: Sarel van der Walt
Sowat 1 000 mense het Dinsdagaand by Leriba Lodge in Centurion AfriForum se vergadering bygewoon oor ’n reuse-grondeis wat meer as 2 000 huishoudings raak.
Die eis, wat al in 1998 namens 39 lede van die Mahlangu-familiegroep by die grondeisekommissie ingedien is, is in Junie verlede jaar in die Staatskoerant gepubliseer.
AfriForum het op die vergadering ’n mandaat van die teenwoordiges gevra om namens hulle met ’n regstryd te begin. Hy het ook ’n aksieplan van 13 punte bekend gestel.
Ian Cameron, AfriForum se hoof van gemeenskapsveiligheid, het gesê sedert 1 Januarie was daar al 70 voorvalle van grondgrypery landwyd.
Kallie Kriel, uitvoerende hoof van AfriForum, het gesê eiendomsreg is ’n mensereg en dit word nou bedreig.
AfriForum het reeds ’n versoek aan die grondkommissie gerig en uitstel gevra om voorleggings teen die eis in te dien. Volle besonderhede van die eis is ook versoek.
Politici het onrealistiese verwagtinge oor grond by hul ondersteuners geskep en AfriForum gaan beslis nie terugstaan en toekyk hoe wettige grondeienaars die prys hiervoor betaal nie.
“AfriForum tree tot die saak toe omdat die eiendomsreg van honderde eiendomseienaars – wat hard gewerk het vir wat hulle het – deur ’n grondeis sonder meriete bedreig word.
“Politici het onrealistiese verwagtinge oor grond by hul ondersteuners geskep en AfriForum gaan beslis nie terugstaan en toekyk hoe wettige grondeienaars die prys hiervoor betaal nie.
“Ons sal hierdie ongegronde grondeis met alle meganismes tot ons beskikking teenstaan,” het Kriel op die vergadering gesê.
“Ons moenie paniek saai nie, maar ons moet ook nie soos volstruise kop in die grond steek nie. Ons gaan dié geveg veg om te wen en om eiendomsreg te beskerm.”
Willie Spies, AfriForum se prokureur, het gesê die eerste stap sal ’n omvattende antropologiese ondersoek wees.
“Daar is tans groot onsekerheid oor die toekoms van eiendomsreg,” het Spies gesê. “Volgens wet moet mense wat in dié gebied woon, die grondeisekommissie in kennis stel indien hulle hul eiendom wil verkoop”.
Van die woonbuurte wat geraak word, is Zwartkop, Doornkloof, Rooihuiskraal, Olievenhoutbosch, Hoekplaats, Trigaardspoort, The Reeds, Brakfontein, Heuweloord, Louwlardia, Kosmosdal en Midstream (wat deel vorm van Ekurhuleni).
Die gesamentlike waarde van die residensiële eiendom wat geraak word, is sowat R4 miljard.
Selfs die grond waarop die Danie Joubert-snelweg (wat naby onder meer SuperSport Park deur Centurion loop) gebou is, word geëis. Van die eisers is al oorlede.
Die 13 punt-plan sluit in dat ’n regspan en deskundiges aangestel word, die beoordeling en assessering van die saak en litigasie.